Emfuleni – R122 m. se skoon water lek uit stelsel | SAUK.co.za - Nuus.info
Chabalala sê hierdie water wat verlore is, is of gesteel of het deur lekke in die strate van die woonbuurte beland nadat pype gebars het.
Hy sê dit is “onaanvaarbaar” dat soveel skoon water deur Emfuleni vermors word.
“Water is ’n skaars hulpbron, sê Chabalala.
Chabalala sê hy sal aanhou vrae vra om te probeer vasstel hoe dit gebeur het dat soveel water verlore gegaan het.
Hy het daarop gewys dat hierdie waterverliese voorkom kon word as Emfuleni betyds ingegryp en lekkende pype herstel het en inwoners gevra het om lekke te rapporteer.
“Hierdie miljoene rande aan waterverliese kon gebruik word om Emfuleni se skuld aan Rand Water te betaal.
“Hierdie kwessie is net weer eens ’n bewys daarvan dat die plaaslike owerheid nie ’n effektiewe moniteringstelsel het om lekplekke en gebarste pype op te spoor nie,” sê Chabalala.
Die DA het ’n beroep op Moiloa gedoen om dringend by Emfuleni in te gryp en streng maatreëls in te stel om waterlekkasies betyds op te spoor.
* Waterpype in Vereeniging het einde 2017 gebars toe Rand Water waterdruk verminder het omdat Emfuleni nie sy waterskuld betaal nie.
Jacob Khwabe, burgemeester, en sy komitee het voor Rand Water se kantore geprotesteer oor die swak waterdruk. Rand Water het hierna die toevoer na Emfuleni heeltemal oopgedraai. Ou pype in Vereeniging het gebars.
* Rand Water het Woensdag weer die druk in Emfuleni se krane met 40% verminder omdat die plaaslike owerheid nie sy skuld van meer as R419 miljoen betaal nie.
Deur: Die Netwerk
« Weermag se wapens gebruik ernstige misdade soos transitorooftogte erken minister
Howe moet Juju nou in bek ruk oor sy haatlike rassisme »